हिसार. रामपाल के समर्थकों ने 2014 में रामपाल व उनके अनुयायी पर लगाए गए मुकदमों को वापस लेने और बरवाला प्रकरण की सीबीआई से जांच कराने की मांग की है। उनका कहना है कि हरियाणा पुलिस ने रामपाल पर फर्जी केस बनाए हैं। इसके लिए रामपाल समर्थक शुक्रवार को को जींद के जुलाना विधायक परमेंद्र ढुल से मिले।
रामपाल समर्थकों ने जुलाना विधायक ढुल को ज्ञापन सौंपा। ज्ञापन में मांग की गई है कि बरवाला प्रकरण की जांच सीबीआई से कराई जाए।
रामपाल समर्थक इंद्र सिंह, तिलकदास, मनवीरदास, विष्णु दास, सतीश, रामनारायण, ओमवीर, महेंद्र, ब्रह्मप्रकाश, धर्मेंद्र, सोमवीर, सूरजमल ने बताया कि 2014 में पुलिस ने बरवाला में अनुयाइयों पर लाठी, आंसू गैस और सर्दी के समय पानी की बौछारे की गई। जिसमें कई पुरुष व महिलाएं घायल हो गई। लेकिन इसके बावजूद भी पुलिस ने संत रामपाल व उनके हजारों अनुयाइयों के खिलाफ देशद्रोह, 302 के झूठे केस बना दिए। रामपाल व उनके अनुयायी बेकसूर हैं। प्रदेश पुलिस उनका हर पेशी पर उत्पीड़न करती है। रामपाल समर्थकों ने कहा कि हमें हरियाणा पुलिस से निष्पक्ष जांच की उम्मीद नहीं है। जब जांच ही निष्पक्ष नहीं होगी तो रामपाल व समर्थकों को न्याय कैसे मिलेगा।
hin_Deva hin_Deva hin_Deva